S-503/2016

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 9. ágúst 2016, á hendur B-kk-þgf T-kk-þgf H-kk-þgf B-kk-þgf, kennitala 000000-0000, Hestvaði 1, Reykjavík, fyrir eftirtalin umferðar- og fíkniefnalagabrot með því að hafa:

1. Fimmtudaginn 28. janúar 2016, ekið bifreiðinni VT-013 sviptur ökurétti austur Borgartún í Reykjavík, við hús nr. 7a, þar sem lögregla hafði afskipti af ákærða.

2. Fimmtudaginn 18. febrúar 2016, ekið bifreiðinni VT-013 sviptur ökurétti um Vesturberg í Reykjavík, við hús nr. 36.

Teljast brot í 1. og 2. lið ákæru varða við 1. mgr. 48. gr., sbr. 1. mgr. 100. gr. umferðarlaga nr. 50/1987 með áorðnum breytingum.

3. Laugardaginn 12. mars 2016, ekið bifreiðinni VT-013 sviptur ökurétti, án þess að nota öryggisbelti og óhæfur til að stjórna bifreiðinni örugglega vegna áhrifa ávana- og fíkniefna (í blóði mældist amfetamín 200 ng/ml) um Grensásveg í Reykjavík, við Orkuhúsið, þar sem lögregla stöðvaði aksturinn, og skömmu síðar, á lögreglustöðinni við Vínlandsleið 2-4 í Reykjavík, haft í vörslum sínum 0,62 grömm af amfetamíni, sem lögreglumenn fundu við leit á ákærða.

Teljast brot þessi varða við 1., sbr. 2. mgr. 45. gr. a., 1. mgr. 48. gr. og 1. mgr. 71. gr., allt sbr. 1. mgr. 100. gr. umferðarlaga nr. 50/1987 með áorðnum breytingum, og 2. gr., sbr. 5. og 6. gr. laga nr. 65/1974 um ávana- og fíkniefni, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

4. Miðvikudaginn 30. mars 2016, ekið bifreiðinni VT-013 sviptur ökurétti austur Vesturberg í Reykjavík, við verslunina Iceland.

Telst brot þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987 með áorðnum breytingum.

5. Fimmtudaginn 2. maí 2016, ekið bifreiðinni VT-013 sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 7,9 ng/ml) um Dunhaga í Reykjavík, þar sem lögregla stöðvaði aksturinn, og haft í vörslum sínum 0,61 gramm af marijúana og 0,50 grömm af tóbaksblönduðu kannabisefni, sem lögreglumenn fundu við leit í bifreiðinni VT-013.

Teljast brot þessi varða við 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987 með áorðnum breytingum, og 2. gr., sbr. 5. og 6. gr. laga nr. 65/1974 um ávana- og fíkniefni, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar samkvæmt 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006. Krafist er upptöku á 0,62 grömmum af amfetamíni, 0,61 grammi af marijúana og 0,50 grömmum af tóbaksblönduðu kannabisefni, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í október 1987. Í samræmi við framlagt sakavottorð, dagsett 2. ágúst 2016, er við ákvörðun refsingar miðað við að ákærði sé nú í annað sinn fundinn sekur um að aka bifreið sviptur ökurétti en í fjórða sinn fundinn sekur um að aka óhæfur til að stjórna bifreið örugglega vegna áhrifa ávana- og fíkniefna. Með hliðsjón af sakarefni þessa máls og ákvæðum 77. gr. almennra hegningarlaga nr. 19/1940 og í samræmi við dómvenju, þykir refsing ákærða hæfilega ákveðin fangelsi í fjóra mánuði.

Með vísan til lagaákvæða í ákæru er áréttuð ævilöng svipting ökuréttar ákærða, frá birtingu dóms þessa að telja.

Með vísan til lagaákvæða í ákæru eru gerð upptæk til ríkissjóðs 0,62 grömm af amfetamíni, 0,61 gramm af marijúana og 0,50 grömm af tóbaksblönduðu kannabisefni, sem lögregla lagði hald á við rannsókn málsins.

Ákærði 268.710 krónur í sakarkostnað.

V-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, B-kk-nf T-kk-nf H-kk-nf B-kk-nf, sæti fangelsi í fjóra mánuði.

Ákærði er sviptur ökurétti ævilangt, frá birtingu dóms þessa að telja.

Upptæk eru gerð til ríkissjóðs 0,62 grömm af amfetamíni, 0,61 gramm af marijúana og 0,50 grömm af tóbaksblönduðu kannabisefni.

Ákærði greiði 268.710 krónur í sakarkostnað.

V-kvk-nf S-kvk-nf